CELEX: 52007PC0796
Language: da
Date: 2007-12-13
Title: Forslag til Rådets forordning om ændring af forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi

Vigtig juridisk meddelelse

|

52007PC0796

Forslag til Rådets forordning om ændring af forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi  /* KOM/2007/0796 endelig udg. - ACC 2007/0277 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 13.12.2007KOM(2007) 796 endelig2007/0277 (ACC)Forslag tilRÅDETS FORORDNINGom ændring af forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi(forelagt af Kommissionen)BEGRUNDELSERådets forordning (EF) nr. 3286/1994 ("forordningen om handelshindringer") er et af de handelspolitiske instrumenter, der kan anvendes til overvågning af vores handelspartneres overholdelse af forpligtelserne i medfør af internationale handelsaftaler med henblik på fjernelse af handelshindringer. I den forbindelse giver forordningen om handelshindringer virksomheder i Fællesskabet, "EF-erhvervsgrenen", eller deres sammenslutninger ret til at indgive klage over handelshindringer til Kommissionen. Hvis klagen antages til behandling, udløser den en undersøgelse af de påståede hindringer og eventuelle negative handelsmæssige virkninger eller skade for "EF-erhvervsgrenen". Hvis påstandene bekræftes og der ikke kan findes en mindelig løsning, kan proceduren i sidste ende medføre, at Fællesskabet beslutter sig for at indlede formelle procedurer for bilæggelse af tvister i henhold til en international aftale med handelspartneren.Betingelserne for indgivelse af en klage i henhold til forordningen om handelshindringer er forskellige for virksomheder i Fællesskabet og EF-erhvervsgrenen, og der er således tale om to spor.Det første spor er for EF-erhvervsgrenen, dvs. producenter, der tegner sig for en betydelig del af den samlede produktion i Fællesskabet af varer eller tjenesteydelser, der er identiske med, ligner eller direkte konkurrerer med varer og tjenesteydelser, der er påvirket af handelshindringen. Dette spor vedrører handelshindringer, der forvolder (eller truer med at forvolde) skade på markedet i Fællesskabet, og anvendes i forbindelse med handelspraksis, der er underlagt en international aftale mellem Fællesskabet og det pågældende tredjeland, som fastsætter handelsregler og en ret til indgreb. Dette spor er ikke berørt af dette forslag.Det andet spor kan anvendes af alle virksomheder i Fællesskabet. Det kan anvendes i forbindelse med hindringer, der skaber negative handelsmæssige virkninger på tredjelandets marked, men artikel 4, stk. 1, bestemmer imidlertid, at klagen kun kan kun antages til behandling, hvis den handelspraksis, som klagen vedrører, er genstand for en ret til indgreb i henhold til internationale handelsregler, der er fastsat i en multilateral eller plurilateral handelsaftale . Dette betyder i praksis, at klager med påstand om et tredjelands krænkelser af bilaterale aftaler kun kan antages til behandling, hvis der også er påstand om en krænkelse af multilaterale regler, herunder navnlig Verdenshandelsorganisationens (WTO's) regler.I 2005 bestilte Europa-Kommissionen en undersøgelse, der skulle klarlægge brugen af forordningen om handelshindringer i de første 10 år, og hvorledes dette handelspolitiske instrument kunne forbedres. En af anbefalingerne var at fjerne forbuddet mod, at en virksomhed i Fællesskabet udelukkende kan påberåbe sig bilaterale aftaler, når den indgiver klage i henhold til forordningen om handelshindringer. Denne anbefaling støttede Europa-Kommissionen i sin meddelelse Det globale Europa og et stærkere partnerskab for øget markedsadgang for EU's eksportører [1] som et af de forslag, der skal fjerne handelshindringer og således forbedre markedsadgangen for vores eksportører samt væksten og beskæftigelsen i Fællesskabet.Forbuddet udelukker i praksis muligheden for at påberåbe sig bilaterale aftaler i forbindelse med klager over krænkelser af de såkaldte "WTO plus-forpligtelser", herunder navnlig dem, der vedrører ikke-toldmæssige hindringer, som ikke allerede reguleres under WTO-reglerne.Der er historiske grunde til denne begrænsning. Før handelsaftalen med Mexico blev indgået i 2000, var den mekanisme, der blev anvendt ved bilæggelse af tvister i henhold til bilaterale aftaler, den traditionelle diplomatiske tilgang, som i høj grad afhang af parternes evne til at finde en løsning og derfor manglede effektivitet med hensyn til håndhævelse af handelsreglerne. Disse historiske grunde har mistet deres gyldighed. Siden vedtagelsen af forordningen om handelshindringer har Fællesskabet rent faktisk underskrevet en række bilaterale aftaler, som fastsætter materielle regler for handlen mellem Fællesskabet og det pågældende tredjeland og omfatter effektive og bindende tvistbilæggelsesmekanismer, som er baseret på WTO's tvistbilæggelsesmekanisme, med henblik på håndhævelse af reglerne[2]. Fællesskabet deltager for nærværende også i forhandlinger om bilaterale handelsaftaler, hvis mål er at fastlægge materielle forpligtelser til at give mulighed for forbedret markedsadgang og at sikre, at forpligtelserne overholdes, og som omfatter lignende bindende tvistbilæggelsesmekanismer[3].På baggrund af udviklingen af bilaterale aftaler med materielle handelsregler og domstolslignende tvistbilæggelsesmekanismer findes der ikke længere belæg for at kræve, at virksomhederne i Fællesskabet henviser til WTO-reglerne i forbindelse med deres klager i henhold til forordningen om handelshindringer, når forpligtelser i medfør af bilaterale aftaler om fjernelse af handelshindringer, der skaber negative handelsmæssige virkninger, gøres gældende.2007/0277 (ACC)Forslag tilRÅDETS FORORDNINGom ændring af forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regiRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen[4], ogud fra følgende betragtninger:(1) Forordning (EF) nr. 3286/94[5] giver enhver virksomhed i Fællesskabet proceduremæssige midler til at anmode om, at Kommissionen undersøger handelshindringer, som indføres eller videreføres af et tredjeland, hvis hindringerne har virkninger for det pågældende tredjelands marked og negative handelsmæssige virkninger for den pågældende virksomhed i Fællesskabet.(2) I henhold til artikel 4, stk. 1, i forordning (EF) nr. 3286/94 kan en sådan klage imidlertid kun antages til behandling, hvis den handelshindring, som klagen vedrører, er genstand for en ret til indgreb i henhold til internationale handelsregler, der er fastsat i en multilateral eller plurilateral handelsaftale. Dette betyder, at klager med påstand om et tredjelands krænkelser af bilaterale forpligtelser også skal henvise til krænkelser af multilaterale eller plurilaterale regler for at kunne antages til behandling.(3) Siden vedtagelsen af forordning (EF) nr. 3286/94 har Fællesskabet indgået en række bilaterale aftaler, som fastsætter materielle regler for handelen mellem Fællesskabet og tredjelande, som går langt videre end WTO-reglerne. Disse aftaler omfatter ydermere effektive og bindende tvistbilæggelsesmekanismer til afgørelse af tvister vedrørende disse "WTO plus-forpligtelser".(4) Hvis virksomhederne i Fællesskabet kunne påberåbe sig bilaterale aftaler, når de indgiver klager i henhold til forordning (EF) nr. 3286/94, ville det bidrage til overvågningen af overholdelsen af forpligtelserne i disse aftaler og til fjernelse af handelshindringer, hvilket ville forbedre markedsadgangen for eksportørerne samt væksten og beskæftigelsen i Fællesskabet[6].(5) På baggrund af denne udvikling og for at mindske den administrative byrde for virksomhederne i Fællesskabet bør virksomhedernes ret til at indgive klager over handelshindringer udvides til at omfatte påståede handelshindringer, som udelukkende er genstand for en ret til indgreb i henhold til internationale handelsregler, der er fastsat i en bilateral handelsaftale -UDSTEDT FØLGENDE FORORDNING:Artikel 1Artikel 4, stk. 1, i forordning (EF) nr. 3286/94 affattes således:"1. Enhver virksomhed i Fællesskabet samt enhver sammenslutning med eller uden status som juridisk person, der optræder på vegne af en eller flere virksomheder i Fællesskabet, som anser sig for at have været udsat for negative handelsmæssige virkninger som følge af handelshindringer, der har en virkning på markedet i et tredjeland, kan indgive skriftlig klage."Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den .På Rådets vegneFormand [1] Meddelelse fra Kommissionen til Europa-Parlamentet, Rådet, det Europæiske Økonomiske og Sociale Udvalg og Regionsudvalget om det globale Europa og et stærkere partnerskab for øget markedsadgang for EU's eksportører, KOM(2007) 183 endelig af 18.4.2007.[2] Jf. f.eks. afgørelse nr. 2/2000 truffet af Det Fælles Råd EF-Mexico om liberalisering af toldmæssige og ikke-toldmæssige hindringer for handlen med varer (EFT L 157 af 30.6.2000, s. 10), afgørelse nr. 2/2001 truffet af Det Fælles Råd EU-Mexico om liberalisering af handlen med tjenesteydelser (EFT L 70 af 12.3.2001, s. 7), aftale om oprettelse af en associering mellem Det Europæiske Fællesskab og dets medlemsstater på den ene side og Republikken Chile på den anden side (EFT L 352 af 30.12.2002, s. 3) og associeringsaftalerne med Euromed-landene, som skal tilføjes en domstolslignende tvistbilæggelsesmekanisme, som for nærværende er genstand for forhandlinger.[3] Der føres bl.a. forhandlinger med AVS-lande, Sydkorea, Indien, landene i ASEAN, Golfstaternes Samarbejdsråd, Mercosur, Det Andinske Fællesskab og Mellemamerika.[4] EUT C […] af […], s. […].[5] Rådets forordning (EF) nr. 3286/94 af 22. december 1994 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi, EFT L 349 af 31.12.1994, s. 71.[6] Meddelelse fra Kommissionen til Europa-Parlamentet, Rådet, det Europæiske Økonomiske og Sociale Udvalg og Regionsudvalget om det globale Europa og et stærkere partnerskab for øget markedsadgang for EU's eksportører, KOM(2007) 183 endelig af 18.4.2007.